วันเลิฟ

"วันเลิฟ" คืออัลบั้มของทาทา ยัง ออกจำหน่ายในช่วงวันที่ 5 - 6 มีนาคม พ.ศ. 2551 เป็นอัลบั้มภาษาไทยชุดที่ 10 และเป็นอัลบั้มที่ 15 เมื่อนับรวมอัลบั้มภาษาอังกฤษด้วย พร้อมกันนี้ยังได้ออกวีซีดี วันเลิฟ เป็นอัลบั้มคาราโอเกะคู่กันอีกด้วย ซึ่งออกจำหน่ายเมื่อวันที่4 เมษายน พ.ศ. 2551

ข้อมูลอัลบั้ม
หลังจากห่างหายการทำอัลบั้มภาษาไทยไปกว่า 4 ปี ทาทา ยัง ได้กลับมาร่วมงานกับนักประพันธ์เพลง และผู้อำนวยการสร้างชื่อดัง ในอัลบั้มนี้ทาทา ได้เปลี่ยนภาพลักษณ์ความเป็นสาวเซ็กซี่ของเธอ ออกมาในรูปแบบความเป็นกันเอง สบาย ๆ อัลบั้มนี้เริ่มบันทึกเสียงตั้งแต่ช่วงเดือนสิงหาคม พ.ศ. 2550  

"วันเลิฟ" เป็นผลงานการประพันธ์ของ เล็ก ปุ้ยสงคราม, มานพ สุขพาสน์เจริญ และ Bobby Sukishiwara อำนวยการสร้างโดย Bobby Sukishiwara และ Rock-A-Holix Production ซึ่งออกจำหน่ายเป็นซิงเกิลแรกของอัลบั้มนี้ นอกจากนี้ เล็ก ปุ้ยสงครามยังประพันธ์เพลงอีก 3 เพลงในอัลบั้มนี้ และมานพ สุขพาสน์เจริญยังประพันธ์เพลง "บ้านเดียวกัน" ในอัลบั้มนี้อีกด้วย "วันเลิฟ" ได้รับความนิยมขึ้นชาร์ตอันดับ 7 ในชาร์ตซี๊ด และอันดับ 10 ชาร์ตฮอตเวฟ 

"ต้นเหตุแห่งความเศร้า" เพลงบัลลาร์ดฟังสบาย ๆ เป็นผลงานการประพันธ์ของ เล็ก ปุ้ยสงคราม (ผู้ประพันธ์เพลง "วันเลิฟ) และจรส ฟูพร้อมวงศ์ อำนวยการสร้างโดย Bobby Sukishiwara และ Rock-A-Holix Production เผยแพร่เป็นซิงเกิลที่ 2 ต่อจากเพลง "วันเลิฟ" เริ่มเผยแพร่ในวันเดียวกันกับที่วันจำหน่ายอัลบั้ม 

"ไอล์บียัวร์เฟิร์ส, ยัวร์ลาสแอนด์ยัวร์เอฟรีธิง" เพลงป๊อปจังหวะสนุกสนาน ผลงานการประพันธ์ของ ชาญชัย แซ่ก้วย และ S-TER อำนวยการสร้างโดย Bobby Sukishiwara และ Rock-A-Holix Production เป็นซิงเกิลที่ 3 ของอัลบั้มนี้ 

"อำ" เป็นซิงเกิลที่ 4 ของอัลบั้มนี้ อันเป็นผลงานการประพันธ์ของ เล็ก ปุ้ยสงคราม, Bobby Sukishiwara เป็นอีกหนึ่งเพลงป๊อปจังหวะสนุกสนาน มีชื่อในภาษาอังกฤษว่า "Kidding"

การสนับสนุนยอดขายของอัลบั้ม
โครงการทาทายัง วันเลิฟ
โครงการทาทา ยัง วันเลิฟ เป็นหนึ่งในโครงการสนับสนุนยอดขายของอัลบั้มนี้ โดยมีการจัดโครงการนี้ออกเป็นโครงการย่อย ๆ ซึ่งมีกิจกรรมดังต่อไปนี้
วันเลิฟ วันลีฟ : กิจกรรมที่จะสื่อสารความรักต่อสิ่งแวดล้อม ด้วยการใช้ใบไม้เป็นสัญลักษณ์แทนความรักของทุกคนต่อสิ่งแวดล้อม เพียงคนละ 1 บาท รับใบไม้ 1 ใบ รวมพลังกันที่ต้นไม้วันเลิฟ วันลีฟโดยรายได้ทั้งหมดสมทบทุนมูลนิธิชัยพัฒนา
วันเลิฟ วันบุก: กิจกรรมบริจาคหนังสือ
วันเลิฟ วันเมมโมรี: กิจกรรมส่งภาพ
วันเลิฟวันวอยซ์
วันเลิฟ วันบาท: สมทบทุนมูลนิธิชัยพัฒนาฯ เพื่อช่วยสนับสนุน และส่งเสริมในเรื่องของสิ่งแวดล้อมในประเทศ

คอนเสิร์ตทัวร์ ทาทายัง วันเลิฟ รักเดียวเพื่อเมืองไทย
 วัน / เดือน / ปี สถานที่ จังหวัด 30 มีนาคม พ.ศ. 2551  พอร์ทอารีน่า จังซีลอน จังหวัดภูเก็ต  5 เมษายน พ.ศ. 2551  ฟอรั่ม ชั้น 1 เซ็นทรัลเวิลด์ กรุงเทพมหานคร 20 เมษายน พ.ศ. 2551  เจริญศรีฮอลล์ เจริญศรี คอมเพล็กซ์  จังหวัดอุดรธานี 5 พฤษภาคม พ.ศ. 2551 ลานหน้าวิดีโอวอลล์ เซ็นทรัลแอร์พอร์ต  จังหวัดเชียงใหม่

รายชื่อเพลง
 ที่ ชื่อเพลง ผู้ประพันธ์ ความยาว 1 วันเลิฟ เล็ก ปุ้ยสงคราม/มานพ สุขพาสน์เจริญ/Bobby Sukishiwara 4:20 2 บุ่มบ่าม  ปัญญา โกเมนไปรรินทร์/นิติวัฒน์ คงพุทธิโชติ/Bobby Sukishiwara/ El-Nono (Rap) 4:03 3 ต้นเหตุแห่งความเศร้า เล็ก ปุ้ยสงคราม/จรส ฟูพร้อมวงศ์ 4:29 4 กู๊ดไทม์ เล็ก ปุ้ยสงคราม/หลวงประกอบทำนองเทศ/Bobby Sukishiwara 3:20 5 ได้โปรด เล้ฏ ปุ้ยสงคราม/หลวงประกอบทำนองไทย/นิติวัฒน์ คงพุทธิโชติ 3:21 6 อำ เล็ก ปุ้ยสงคราม/Bobby Sukishiwara 3:24 7 สิ่งมีชีวิต...ไม่มีหัวใจ  เล็ก ปุ้ยสงคราม/จรส ฟูพร้อมวงศ์ 4:17 8 ไอล์บียัวร์เฟิร์ส, ยัวร์ลาสแอนด์ยัวร์เอฟรีธิง ชาญชัย แซ่ก้วย/S-TER 3:47 9 สายลมที่มองไม่เห็น  ผู้/นิติวัฒน์ คงพุทธิโชติ 3:55 10 บ้านเดียวกัน มานพ สุขพาสน์เจริญ/จรส ฟูพร้อมวงศ์ 3:57

อ้างอิง

หมวดหมู่:อัลบั้มเพลงของทาทา ยัง
หมวดหมู่:อัลบั้มเพลงในปี พ.ศ. 2551